ቢቢሲ የጠቅላይ ሚኒስትር ዐብይ አህመድን የፓርላማ ንግግር በስህተት ተረድቶ እንደዘገበ በመግለጽ ይቅርታ ጠየቀ፡፡
ቢቢሲ ጠቅላይ ሚኒስትር ዐብይ አህመድ (ዶክተር) ፓርላማ ላይ ስለታላቁ የኢትዮጵያ ሕዳሴ ግድብ የሰጡትን ማብራሪያ የዘገበበት መንገድ የተሳሳተ መሆኑን እንደተረዳ በመግለጽ ይቅርታ ጠይቋል፡፡ቢቢሲ በድረ ገጹ አፍሪካ ዓምዱ የጠቅላይ ሚኒስትር ዐብይን ሐሳብ ኢትዮጵያ ግድቡን ለማጠናቀቅ ግብጽና ሱዳንን ‘‘በመለመን ደክማለች’’ በሚል ዘግቦ ነበር፡፡ቢቢሲ ታዲያ በይቅርታ መግለጫው የተሳሳተው ትርጉም በኢዜአ ማኅበራዊ ገጽም ወጥቶ እንደነበር ለማስረዳት ሞክሯል፤ በእርግጥ በኢዜአ ላይ የወጣው ዘገባ ‘‘መለመን ሰልችቶናል፤ ለመልማት መፈለግ ደግሞ ማንንም ሀገር ለመጉዳት መፈለግ አይደለም’’ የሚል ነው፡፡ ያም ሆነ ይህ ግን ቢቢሲ በትርጉም ስህተት ለዘገበው የጠቅላይ ሚኒስትር ዐብይ አህመድ የፓርላማ ማብራሪያ ይቅርታ ጠይቋል፡፡በአብርሃም በዕውቀት